Elias Valtonen

Elias Valtonen (s. 11. kesäkuuta 1999 Eura) on suomalainen koripalloilija, pelipaikaltaan pääasiassa pieni laitahyökkääjä.

 Pelaajaura 
 Uran alku Suomessa 
Valtonen syntyi Eurassa ja aloitti koripallon seitsemänvuotiaana Euran Pallossa isänsä valmentamana.https://www.is.fi/koripallo/art-2000000977655.html Myöhemmin Euran Veiviin siirtynyt Valtonen debytoi Korisliigassa Korihaiden joukkueessa 14 vuoden ikäisenä helmikuussa 2014http://www.basket.fi/sarjat/pelaajat/pelaaja/?season_id=87281&player_id=4777191 ja teki myös ensimmäisen Korisliiga-korinsa samanikäisenä.YLE Turku 25.3.2015 Hän pelasi kaudella 2013–2014 viidessä ottelussa 0,4 pisteen ja 0,4 syötön keskiarvoilla. Korihait jäi runkosarjassa viimeiseksi ja putosi I-divisioonaan.Elias Valtonen – Suomen Koripalloliitto

Korihaissa pelatun I-divisioona A -kauden jälkeen Valtonen siirtyi Helsinkiin, lukiojoukkue HBA-Märskyyn. Jo alaikäisenä häneen osoitettiin kiinnostusta yhdysvaltalaisista huippuyliopistoistahttp://www.scout.com/college/basketball/recruiting/story/1680965-fiba-u17-two-finnish-standout-early.

 Yliopisto 
Lokakuussa 2017 Valtonen antoi sitoumuksensa yliopistoliiga NCAA:ssa pelaavaan Arizona Stateen. Valtonen siirtyy Yhdysvaltoihin pelikaudeksi 2018-19.

Tulokaskaudellaan Valtonen pelasi hajaminuutteja. Toisella kaudellaan hän pelasi rotaatiopelaajana levittäen peliä ja uurastaen puolustuksessa, minkälaista roolia hän ei aikaisemmin ollut urallaan pelannut. Toisella yliopistokaudella Valtonen teki hieman päälle 14 minuutissa ottelua kohden 2,0 pistettä ja otti 1,8 levypalloa.https://www.basket.fi/basket/uutiset/elias-valtonen-ammattilaisuran-alkuun-tubingenin-paidassa/

Keväällä 2020 Valtonen ilmoitti jättävänsä yliopistouransa kesken ja palaavansa Suomeen pohtimaan koripallouransa seuraavaa askelta.

 Tigers Tübingen 

Valtonen mietti kesällä 2020 yliopiston vaihtoa ja harkitsi usean Korisliiga-joukkueen tarjouksia. Kesäkuussa 2020 hän siirtyi 1+1-vuotisella sopimuksella Saksan toiseksi korkeimmalla sarjatasolla Pro A:ssa pelanneeseen Tigers Tübingeniin, jonka päävalmentajaksi oli nimetty suomalainen Daniel Jansson. Janssonin tarkoitus oli satsata joukkueessa eurooppalaiseen pelitapaan, mikä yhdessä Janssonin hyvän nuorisovalmentajan maineen kanssa oli tärkeä tekijä Valtosen joukkuepäätöksessä.

Valtonen pelasi Saksan-kautensa yhtenä joukkueen tukipilareista. Hän kirjautti 15,8 pistettä, 4,8 levypalloa ja 2,5 korisyöttöä ottelua kohden.https://www.basket.fi/basket/uutiset/elias-valtosella-vahva-debyyttikausi-ammattilaisena/

 Espanja 

Toukokuussa 2021 Valtonen siirtyi kolmivuotisella sopimuksella Mestarien liigassa ja Espanjan pääsarjassa pelanneeseen Bàsquet Manresaan, jonka suunnitelmat kehittää Valtosta vakuuttivat tämän.https://www.basket.fi/basket/uutiset/elias-valtonen-kolmivuotisella-sopimuksella-espanjan-liigaan/ Sopimuksessa ei ollut seuran optiota, vain pelaajan optio toisen kauden jälkeenhttps://www.aamulehti.fi/urheilu/art-2000008009481.html.

 Maajoukkue 

Valtonen pelasi B-nuorten maaotteluita 45 kappaletta. Hänet pelasi vuonna 2014 alle 16-vuotiaiden poikien EM-kilpailuissa, missä hänet valittiin Suomen joukkueen arvokkaimmaksi pelaajaksi. Maaliskuussa 2015 Valtonen kutsuttiin Jordan Brand Classic -leirille.http://www.basket.fi/uutiset/kaikki_uutiset/?x122462=29809897Maajoukkuetilastot – Suomen Koripalloliitto

Vuonna 2015 Valtonen pelasi Suomen alle 16-vuotiaiden maajoukkueessa, joka sijoittui ikäluokan EM-kilpailuissa kuudenneksi ja saavutti Suomen koripallohistorian ensimmäisen nuortensarjojen MM-kisapaikan.http://yle.fi/urheilu/3-8230831 Hänet nimettiin vuoden 2016 MM-turnauksen joukkueeseen.http://www.basket.fi/uutiset/kaikki_uutiset/?x122462=40448919 MM-kilpailuissa Valtonen teki parhaimmillaan Egyptiä vastaan 24 pistettä. Vuonna 2016 Valtonen pelasi myös alle 18-vuotiaiden poikien EM-kilpailuissa. Vuonna 2019 hän pelasi Suomen haastajamaajoukkueessa universiaideissa.

 Pelityyli 

Valtonen on arvioinut omiksi vahvuuksikseen pelinlukutaidon sekä korille ajamisen ja leikkaamisen. Nuoresta iästään johtuen hänen fyysiset ominaisuutensa ovat olennainen kehityskohde. Lisäksi Valtonen on sanonut haluavansa kehittää hyppyheittoaan. Korihaiden toiminnanjohtajan mukaan Valtosella on hyvä pelinlukutaito ja pelirohkeus.

Kesäkuussa 2016 Valtosen arvioitiin kykenevän pelaamaan tulevaisuudessa 2–3-paikan swingmaninä huipputasolla hyökkäyksessä vahvuutenaan monipuolinen heittovalikoima kaukaa ja keskietäisyydeltä. Valtosen monipuolisuutta, johon lukeutuvat muun muassa hyvä pallonkäsittely- ja syöttötaito, on kehuttu.

Aamulehden toimittaja luonnehti Valtosta toukokuussa 2021 suomalaiskoripalloilijana harvinaisen atleettiseksi ja aggressiiviseksi/röyhkeäksi pelaajaksi. Heittävän takamiehen pelipaikalla pelatessaan Valtonen on keskimääräistä isokokoisempi. Hänellä on tapana edetä voimakkaasti kohti koria, ja hänellä on hyvätasoinen keskimatkan heitto.

 Tilastot 
 Runkosarja 
KausiJoukkueSarjaOMIN2P %3P %1P %HLPLLEVSMRTPTSPTS YHT2013–2014KorihaitKorisliiga501:54100,0 %0,0 %––––0,40,2––0,422014–2015KorihaitI-divisioona A2713:1047,1 %30,4 %58,3 %0,61,21,80,50,90,30,13,6972015–2016HBA-MärskyI-divisioona A2523:5456,3 %37,5 %73,0 %0,53,03,51,21,81,40,67,91982016–2017HBA-MärskyI-divisioona A1526:3543,8 %25,0 %75,0 %0,75,05,72,42,51,30,89,01352017–2018HBA-MärskyI-divisioona A2024:3554,7 %41,7 %76,2 %0,74,14,83,02,41,70,815,7314YhteensäKorisliiga501:54100,0 %0,0 %––––0,40,2––0,42YhteensäI-divisioona A8721:1151,8 %35,3 %73,7 %0,63,03,61,61,71,10,58,6744

 Pudotuspelit 
KausiJoukkueSarjaOMIN2P %3P %1P %HLPLLEVSMRTPTSPTS YHT2014–2015KorihaitI-divisioona A615:0376,9 %33,3 %–0,31,72,00,70,50,30,25,3322017–2018HBA-MärskyI-divisioona A1126:4146,7 %33,3 %71,9 %1,35,36,52,53,51,90,912,5138YhteensäI-divisioona A1722:3551,1 %33,3 %71,9 %0,94,04,91,92,51,40,610,0170

 O = ottelut, MIN = peliminuutit, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä

 Yksityiselämä 

Valtonen kävi suunnitelmansa mukaisesti Mäkelänrinteen lukiota ja siirtyi yhdysvaltalaisille yliopistokentille.

 Lähteet 
 Elias Valtonen Suomen Koripalloliitto
 Maajoukkuetilastot Suomen Koripalloliitto
 Tuokko, Taneli: Elias Valtonen: Euran Veivin vitosdivarijoukkueesta Susijengiin Suomen Koripalloliitto 5.5.2020
 Ristola, Petra: 15-vuotias koripallolupaus Elias Valtonen: Koulut ensin, sitten ulkomaille. YLE Turku 25.3.2015.
 Elias Valtonen Arizona State University Athletics 

 Viitteet 

 Aiheesta muualla 
 Elias Valtonen Basketball Player Profile eurobasket.com 

Luokka:Suomalaiset koripalloilijat
Luokka:Vuonna 1999 syntyneet
Luokka:Elävät henkilöt